
Informasjon til deg som skal ta påbyggsfag på kveldstid ved Mandal videregående skole skoleåret 2026-27

Velkommen til skolestart på Mandal videregående skole. Vi ser fram til å hilse på deg, og håper du vil få et fint og lærerikt skoleår hos oss. Her finner du nyttig informasjon i forbindelse med oppstarten høsten 2026. Noen av dere er kjent med skolen og opplegget  fra tidligere skoleår, men vi anbefaler å lese informasjonen. 

Oppmøte
Du møter opp den første dagen det er undervisning i de fagene du skal ta. Det er ikke en felles startdag for alle deltakerne. Første skoledag i de ulike fagene er:

	Fag 
	Dato
	Klokkeslett 

	Matte påbygg (MAT1151)
	Tirsdag 18. august
	Klokka 1700 – 1930 (2000)

	Norsk påbygg (NOR1270/1422)
	Onsdag 19. august
	Klokka 1700 - 2100

	Historie (HIS1011)
	Torsdag 20. august
	Klokka 1700 - 2100

	Naturfag påbygg (NAT1018)
	Torsdag fra starten av januar 2027. Dato kommer 
	Klokka 1700 – 1930 (2000)



Dette skoleåret vil undervisningen foregå i «det gamle gymnasbygget» på Mandal vgs. Det meste skjer i rom A010, mens naturfag skal være i rom A205. Bruk inngangen mot Kallhammerveien. Hvert fag undervises en ettermiddag/kveld. Norsk og matematikk 2P-Y går gjennom hele året, mens historie undervises i høstterminen og naturfag i vårterminen fra januar. 

Tilstedeværelse 
Kveldspåbyggskurset er for voksne, og er det vi kaller «komprimert løp». Det betyr at du har omtrent halvparten av undervisningstimene som i ordinært løp. Om du skal få utbytte av kurset, er det viktig å også jobbe på egenhånd eller sammen med medelever mellom samlingene. 

Det er strenge krav til frammøte hver uke.  Faglærerne skal sette standpunktkarakter i fagene. Det krever aktiv deltakelse i timene, og du må møte til alle undervisningstimene i fagene. Det er ikke tilstrekkelig å møte kun på vurderingssituasjonene. Ved sykdom må du registrere fraværet umiddelbart i InSchool (Se nedenfor). 

Vi minner om at du selv har ansvaret for å holde deg faglig oppdatert/undersøke hva som har vært tema i timene hvis du må være borte fra undervisningen. Hvis skolen har manglende vurderingsgrunnlag i fagene på grunn av fravær og/eller manglende deltakelse i timene vil du ikke få karakter i fagene.  


PC
Du kan låne PC med nødvendige programmer ved skolestart dersom du ikke har eller kan bruke din egen. Denne PC’en må leveres inn ved skoleslutt.  

Gratis lærebøker 
Du får låne bøkene/ læremidlene du trenger på skolen. Lærebøkene blir utlevert ved skolestart, og de skal leveres inn i god stand rett før skoleslutt. Det er viktig at du behandler bøkene pent. Alle deltakere må erstatte bøker som blir borte eller ødelagt.  


InSchool.
Vi bruker InSchool (Visma) som skoleadministrativt system. I dette systemet vil du blant annet kunne se timeplanen, fravær, karakterer og annen informasjon fra skolen. Hvis du er ny elev ved skolen, kan du se mer om InSchool i denne videoen: Visma InSchool - Introduksjonsvideo til elevene.  (InSchool er ikke åpen for elevene før skolestart). 
I InSchool søker du også om ekstra tid på eksamen og spesielle hjelpemidler til eksamen/heldagsprøver om du har rett på. Du kan også søke fritak fra vurdering i sidemål her om du fyller kravene til dette.  Mer informasjon om dette kommer ved skolestart. 

It’s learning. 
Vi anbefaler alle deltakere å laste ned appen It’s learning. Her vil informasjon og oppgaver i de flere av fagene bli lagt ut. 


Skolens reglement 
Skolens reglement finner du på Reglement og rutiner - Mandal videregående skole Her får du oversikt over dine rettigheter og plikter. Du finner også mye annen nyttig informasjon på denne siden.  Vi kan f.eks opplyse om at det ikke er tillatt å røyke eller bruke snus på skolens område. Dette gjelder også voksne deltakere. 

Mobiltelefoner skal legges vekk i timene, og de skal kun brukes etter avtale med faglærer.

Eksamen
Du får standpunktkarakterer i fagene. I tillegg trekkes du ut i eksamen i noen av fagene:

	Fag 
	Eksamensform
	Tid

	Historie (HIS1011)
	Muntlig eksamen -trekkfag
	Januar 2027

	Matte påbygg (MAT1151)
	Skriftlig og muntlig-praktisk eksamen  - trekkfag
	Våren 2027

	Norsk påbygg (NOR1270/1422)
	Norsk hovedmål og norsk kort botid – obligatorisk skriftlig eksamen
Norsk sidemål – trekkfag
Norsk muntlig og Norsk kort botid muntlig - trekkfag
	Våren 2027

	Naturfag påbygg (NAT1018)
	Muntlig- praktisk eksamen - trekkfag
	Våren 2027



Vi gjør oppmerksom på at fagene ikke er bestått hvis man har udokumentert fravær på eksamen eller stryker på eksamen

Fri i skoleferiene og på høytidsdager
Du kan se en oversikt over skoleruta på hjemmesiden til Mandal vgs. Du kan merke deg følgende skoleferier:

Uke: 40 Høstferie
Uke 52/53: Juleferie
Uke 8: Vinterferie
Uke 12: Påskeferie

Kontaktinformasjon 
Ta gjerne kontakt med om du lurer på noe


Velkommen!

Med vennlig hilsen
Herdis Wiig
Avdelingsleder

Mandal vgs., realfag, idrett og påbygg
Mobil: +4792283569 
E-post: herdis.wiig@mandal.vgs.no

